# 4.1. Deseñando o torneo

## Glosario

## Cartel

Definición:

  Folla de maior tamaño ca un a4, na que se imprime un anuncio e que se coloca nun lugar público para captar a maior atención posible.

Exemplo:

  O clube de baloncesto colocou un cartel na Praza do Concello para que a rapazada se anime a formar parte dos seus equipos.

## Deseñar

Definición:

  Facer o deseño de algo, xa sexa unha idea, un proxecto...

Exemplo:

  O arquitecto deseñou o proxecto do edificio.

## Organización

Definición:

Acción e efecto de prepararse, con vistas a cumprir unha función.

Exemplo:

Para crear o evento necesitan organización.

## Rol

Definición:

Función que lle corresponde a alguén nunha determinada situación.

Exemplo:

No partido un ten o rol de árbitro e os outros de xogadores.

# A organizarse!

É o momento de organizar o torneo.

Todas e todos ides participar como xogadores e xogadoras, pero antes e durante o torneo tamén participaredes na súa organización.

E como o ides facer? En equipo!

Para que o voso torneo deportivo saia a ben, debe planificarse con previsión, minimizando os problemas que poidan xurdir cando se leva a cabo.

Imaxinade que vos atrevedes a levalo á práctica sen organizarvos previamente. Que podería pasar?

Agora dánsevos algunhas recomendacións que debedes seguir en canto á organización do desenvolvemento do mesmo:

QUE DEBEREDES TER EN CONTA?
Espazos | Con que espazos contades? Que características teñen? Adáptanse ao voso deporte?
Seguridade | Que medidas de seguridade tomaredes para o torneo? Necesitades axuda externa?
Horarios | Cal será a franxa horaria do torneo? Que duración terán os partidos? Haberá tempo para realizar os quecementos específicos?
Participantes | Con que número de grupos contades? Como será o formato do torneo en función do número de grupos participantes e do tempo dispoñible? O número de participantes por grupo axústase ao espazo do que dispoñedes?
Roles da organización do concurso | Que roles teredes as persoas organizadoras? Cales son as funcións específicas de cada rol? Como se asignarán eses roles entre as persoas organizadoras? Os roles serán rotativos?

Tendo claro isto, é o momento de organizar o torneo.

Nas seguintes sesións de Educación Física organizaredes os vosos torneos deportivos, explicando previamente as normas e forma de xogar ó voso novo deporte.

Para iso, deberedes decidir cada un de vós onde queredes achegar as vosas ideas. En función da tarefa que vos apeteza realizar, pertenceredes a un grupo cun rol determinado.

## Lectura facilitada

É o momento de deseñar.

Actuaredes como xogadores/as e como persoas organizadoras.

E como o ides facer? En equipo!

Todo torneo debe planificarse con previsión para evitar problemas que poidan xurdir.

Imaxinade que facedes un evento sen planificación. Que podería pasar?

A continuación dámosvos algunhas recomendacións:

QUE DEBEREDES TER EN CONTA?
Espazos | Con que espazos contades? Que características teñen? Adáptanse ao deporte?
Seguridade | Que medidas de seguridade tomaredes para o torneo? Necesitades axuda externa?
Horarios | Cal será a franxa horaria do torneo? Que duración terán os partidos? Haberá tempo para quecementos?
Participantes | Con que número de participantes/equipos contades? Como será o formato do torneo en función do número de participantes/equipos? O número de participantes axústase ao espazo do que dispoñedes?
Roles da organización do concurso | Que roles teredes as persoas organizadoras? Cales son as funcións específicas de cada rol? Como se asignarán eses roles entre as persoas organizadoras? Os roles serán rotativos?

É o momento de organizar o voso torneo.

Nas seguintes sesións organizaredes o torneo, explicando previamente como se xoga ó voso novo deporte.

Realizaredes as tarefas en grupo do rol que elixades.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)